# Braud-et-Saint-Louis

Braud-et-Saint-Louis es una comuna gavaia de Bordalés situada dens lo departament de Gironda de la region de Novèla Aquitània, ancianament d'Aquitània.

## Toponimia
### Braud

Las fòrmas ancianas son : in loco qui appellatur Brau, shens data, Brau au sègle XIII, Sanctus Saturninus de Brau en 1339, apud Brau en 1360, Brau en 1361, Braux en 1651. Segon Dauzat, Braud ven dau nom germanic d'òme Ber(w)ald, emplegat sol.
Segon Negre, citat per B. Boyrie-Fénié, Braud ven dau nom germanic d'òme Berald.
Segon Jacques Astor, tanben citat per B. Boyrie-Fénié, Braud ven de l'adjectiu brau, femenin brava, « dur, sauvatge, fèr ». Segon Bénédicte Boyrie-Fénié, Braud èra occitan a l'Edat Mejana e, perqué -t o -d finau es absent de las fòrmas ancianas, tanben perqué la riba dreta de l'estuari de Gironda es palunosa, l'origina dau nom es lo gascon brau, « palú ». Brau ven dau celtic *bracu, « palú, champòt, fangàs ». Lo celtic *bracu es absent daus libres Noms de lieux celtiques de l'Europe ancienne, de Xavier Delamarre, e La Langue gauloise, de Pierre Yves Lambert.

### Saint-Louis

Saint-Louis remembra lo rei Sant Loís. Loís ven dau germanic Hlod-wig. L'aterriment de las palús data dau sègle XVII, a partir de 1648, a l'iniciativa dau duc de Saint-Simon. Creèren duas parròquias, Saint Louis au Marais e Saint Simon de Cardonnat (adara dens Saint-Ciers-sur-Gironde). Onorar Sant Loís es una manèira indirècta de flatar lo rei de l'epòca, Loís XIV.

## Istòria

Braud èra priorat-cura perpetuala e Saint-Louis (agionime significatiu), lòc probablament creat au sègle XVII dens los braus après los aterriments dau duc de Saint-Simon, pair dau memorialista, èra vicaria perpetuala (St-Louis-de-la-Contau representa aqueth lòc). Entre 1795 e 1800, Saint-Louis, lòc situat dens la palú aterrida (au sud de l'actuala centrala e a l'oèst de Braud), 181 abitants en 1793, estut incorporat a Braud. La centrala nucleara dau Blaiés es en servici dempui 1981.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març 2001 | (2026) | Jean-Michel Rigal | divèrs esquèrra | retirat |
| març 1983 | 2001 | Michel Ninaud | | |
| 1982 | 1983 | Daniel Rivière | | |
| 1947 | 1982 | Kléber Marsaud | | |
| | 1947 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1496, totala: 1618 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 463 | 1 442 | 1 616 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 360 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 269 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 030 | 1 041 | 991 | 1 753 | 1 260 | 1 305 | 1 346 | 1 368 | 1 374 1 404 |
| 2009 | 2010 |
| 1 379 1 409 | 1 385 1 415 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 1535 abitants e la densitat èra de 31,17 ab/km².

## Veire tanben

* Comunas de Gironda

## Ligams extèrnes

* Braud sus lo site de l'Insee

## Nòtas

* ↑ Sit Toponimia occitana
* ↑ https://gallica.bnf.fr/ark:/12148/bpt6k9616679v/f109.item.zoom p. NP
* 1 2 3 4 5 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 85-86
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 111, a Braucourt
* Portau de Guiana